Шахмурзаев Сэид и фэеплъу
Балъкъэр узэщIакIуэ, усакIуэ Шахмурза- ев Сэид къызэралъхурэ илъэси 130-рэ зэрырикъур Шэджэм муниципальнэ щIыналъэм щагъэлъэпIащ.
Яныкъуей къуажэм дэт курыт школым щIэс сабийхэмрэ абыхэм я егъэджакIуэхэмрэ литературэмрэ макъамэмрэ зэхэухуэнауэ утыку кърахьа теплъэгъуэр щыщт усакIуэм и фэеплъыр гъэлъэпIэным теухуауэ ягъэхьэзырахэм.
Курыт еджапIэм и пэш Iэхуитлъэхуитым Шахмурзаевыр фIыуэ зылъагъухэр, абы и творчествэм пщIэ хуэзыщI къуажэдэсхэр, школакIуэхэр, тхакIуэм и благъэхэр щызэхуэ-сат.
УзэщIакIуэм къикIуа гъуэгуанэмрэ и Iуэху-щIафэмрэ щыгъуазэ ухуэзыщI пшыхьым видеонэтын щагъэлъэгъуащ, и усэ нэхъыфIхэм, поэмэхэм щыщ пычыгъуэхэм къыщеджащ.
КъБР-м и ТхакIуэхэм я зэгухьэныгъэм и тхьэмадэ Беппаев МутIэлип къыщыпсалъэм Шахмурзаевым лъэпкъ щэнхабзэм хуищIа хэлъхьэныгъэм къытеувыIащ. IуэрыIуатэм къыщыщIэзыдзэу езым и творческэ гъуэгуанэ пхишыжын абы зэрылъэкIам и гугъу ищIащ.
И адэр игу къигъэкIыжри, абы и IэдакъэщIэкIхэм ящыщ къеджащ тхакIуэм и къуэ Шахмурзаев Юрэ.
Шэджэм щIыналъэм егъэджэныгъэмкIэ и управленэм и унафэщI Iэрыпщэ Жаннэ Шахмурзаев Сэид и цIэкIэ ирагъэкIуэкIа зэпеуэм хэта псоми фIыщIэ яхуищIри, текIуахэм щIыхь тхылъхэр яритыжащ.
Пшыхьыр щIыналъэм и уэрэджыIакIуэ- хэмрэ къэфакIуэхэмрэ я концерткIэ зэхуащIыжащ.
Куейм и тхыдэ-лъахэхутэ музейм щыпащащ дауэдапщэхэм. Шахмурзаевым къикIуа гъа- щIэ гъуэгуанэр къызэхуэсахэм ягу къагъэкIы-жа иужь, курыт школым щIэс цIыкIухэр абы и IэдакъэщIэкIхэм щыщхэм гукIэ къеджащ.
Фэеплъ Iуэхугъуэхэм ящыщт щIыналъэм и гупи 7 хэту волейболымкIэ ирагъэкIуэкIа турнирыр. Абы щытекIуахэмрэ къыхэжаныкIахэмрэ Шэджэм муниципальнэ щIыналъэм и администрацэм и щIыхь тхылъхэмкIэ ягъэпэжащ.
Шахмурзаев Сэид илъэси 130-рэ щрикъум хуэгъэпса Iуэхугъуэ зэмылIэужьыгъуэхэр дызэрыт илъэсыр иухыху ирагъэкIуэкIыну я мурадщ.
КIарэ Элинэ.
